**NOTĂ INFORMATIVĂ**

**la proiectul Hotărîrii Guvernului „Cu privire la aprobarea Metodologiei privind evaluarea riscului în cazul produselor nealimentare destinate consumatorilor şi selectarea măsurilor corective”**

**Condițiile care au impus elaborarea proiectului**

La data de 26 februarie 2016 Parlamentul a adoptat Legea privind supravegherea pieţei în ceea ce priveşte comercializarea produselor nealimentare, care stabileşte cadrul legal pentru supravegherea pieţei în ceea ce priveşte produsele nealimentare pentru a asigura că respectivele produse îndeplinesc cerinţele esenţiale care oferă un nivel înalt de protecţie a intereselor publice, precum sănătatea şi siguranţa în general, sănătatea şi siguranţa la locul de muncă, protecţia consumatorilor, protecţia mediului şi securitatea.

Elementul central al supravegherii pieței este un lanț de procese interdependente, cum ar fi inspecțiile, eșantionarea, testarea în laborator, interpretarea rezultatelor, evaluarea riscurilor, luarea de decizii, intervențiile și asigurarea procedurilor legale care pot implica măsuri corective sau chiar sancțiuni.

Siguranța produselor trebuie evaluată luînd în considerare toate aspectele relevante, în special categoriile de consumatori care pot fi în mod deosebit vulnerabile la riscurile prezentate de produsele respective, în special copiii și persoanele în vîrstă.

În contextul celor expuse evaluarea riscului este primul pas în procedura de gestionare a riscului.

**Principalele prevederi ale proiectului şi evidenţierea elementelor noi.**

*Metodologia privind evaluarea riscului în cazul produselor nealimentare* *destinate consumatorilor şi selectarea masurilor corective* stabileşte cadrul metodologic referitor la evaluarea nivelului riscurilor prezentate de produsele nealimentare destinate consumatorilor, condițiile în care autoritățile de supraveghere a pieței, în domeniul lor de competență, selectează și aplică măsurile corective în legătură cu comercializarea și utilizarea produselor care prezintă un risc pentru sănătatea și siguranța consumatorilor.

Pentru început se relevă despre faptul că proiectul este structurat în IV capitole care reglementează:

* dispoziții generale, scopul metodologiei, terminologia utilizată;
* stabilirea criteriilor de evaluare a riscului și gradarea acestora;
* elaborarea unei evaluări de risc;
* selectarea măsurilor corective.

Prin dezvoltarea unei proceduri de evaluare a riscului prin metoda pașilor mici, ușor de gestionat, prezenta Metodologie facilitează concentrarea pe problemele relevante ale unui anumit produs, ale utilizatorului (utilizatorilor) său (săi) ori ale aplicaţiei (aplicaţiilor) sale și identificarea de la bun început ale eventualelor divergenţe de opinii între evaluatorii de risc, în scopul evitării discuţiilor consumatoare de timp. Prin aceasta, prezenta Metodologie trebuie să conducă la obţinerea de rezultate coerente și fiabile ale evaluării de risc bazate pe probe și metode știinţifice și, în final, la un larg consens în privinţa riscurilor pe care le pot prezenta numeroasele produse nealimentare destinate consumatorilor.

Produsele destinate consumatorilor trebuie să prezinte siguranţă, prezenta Metodologie propunîndu-și să identifice riscurile majore atunci cînd, în ciuda eforturilor fabricantului, produsul nu prezintă siguranţă.

**Fundamentarea economico-financiară.**

Proiectul nu necesită acordarea de mijloace financiare suplimentare din bugetul de stat.

**Avizarea și consultarea publică a proiectului**

În scopul respectării prevederilor Legii nr.239 din 13 noiembrie 2008 privind transparenţa în procesul decizional, proiectul pate fi accesat pe pagina web oficială a Ministerului Economiei (compartimentul „Transparenţa”, directoriul „Consultări publice/Anunţuri de proiecte şi consultări publice”), şi pe portalul guvernamental particip.gov.md.

**Viceministru Vitalie IURCU**